ल्युपिन की दिसंबर तिमाही का शुद्ध लाभ बढ़ा  
दवा कंपनी ल्युपिन को दिसंबर तिमाही के दौरान 224.03 करोड़ रुपये का शुद्ध लाभ हुआ है, जो इससे पिछले साल की तिमाही से 39.50 फीसद अधिक है।
दवा कंपनी ल्युपिन को दिसंबर 2010 में समाप्त तिमाही के दौरान 224.03 करोड़ रुपये का शुद्ध लाभ हुआ है, जो इससे पिछले साल की इसी तिमाही से 39.50 फीसद अधिक है। कंपनी ने बंबई शेयर बाजार को यह जानकारी दी।  इससे पिछले साल की इसी तिमाही में कंपनी को 160.60 करोड़ रुपये का शुद्ध लाभ हुआ था। आलोच्य तिमाही में कंपनी की एकीकृत कुल आय भी 18. 86 फीसद की बढ़ोतरी के साथ 1,510.21 करोड़ रुपये पर पहुंच गई, जो इससे पिछले साल की इसी तिमाही में 1,270.58 करोड़ रुपये थी।